Hie kommie Bokke! Só verloop Trofee-toer | Maroela Media
Die Sprinbokke vier hul oorwinning teen Engeland tydens Saterdag se Wêreldbeker-eindstryd. (Foto: Verskaf).
Springbokondersteuners sal Donderdag hul Bokhelde en die Web Ellis-trofee in lewende lywe te sien kan kry. Die wêreldkampioene toer Donderdag deur die strate van Pretoria, Johannesburg en Soweto in ’n oop bus as deel van hul Trofee-toer.
Dié toer sal omstreeks 08:30 by die Uniegebou in Pretoria afskop, waarna die bus omstreeks 09:30 in die rigting van Stanza Bopape-straat gaan beweeg.
Kyk dan uit vir die groen bus met jou gunsteling-Springbokke soos die bus deur die loop van die oggend via End-, Pretorius-, Gordon-, Burnett-, Park-, Kirkness-, Jorissen- en- Paul Krugerstraat beweeg. Vandaar sal die Springbokke ’n draai op Kerkplein maak en in Madibastraat afbeweeg.
Die Pretoriase deel van dié toer sal omstreeks 10:30 tot 11:00 by Tshwane-huis tot ’n einde kom, voordat die Bokhelde na Johannesburg vertrek.
Kyk uit vir dié bus in die strate van Pretoria, Johannesburg en Soweto. (Foto: SA Rugby)
Die bus sal dan omstreeks 14:00 vanuit Jan Smutslaan in Braamfontein na die Metrosentrum vertrek. Vandaar sal die bus oor die Nelson Mandela-brug beweeg tot by FNB Bank City in Simmondsstraat. Dán oor Nasrecweg verby Riverley na die FNB-stadion.
Die Springbokke sal ’n draai maak in Ben Naudestraat, Imminkweg, Chris Hanistraat verby Maponya Mall, Klipspruitvallei, Kumalohoofweg, Vilakazistraat en die Hector Pieterson-gedenkteken.
Dié deel van die Trofee-toer kom tussen 15:45 en 16:15 by die Orlandostadion tot ’n einde.
Die Springbokke sal ook oor die naweek met die trofee in Durban, Oos-Londen, Port Elizabeth en Kaapstad spog.
Hoekom nie ook in Bloemfontein en Kimberley nie?
ZAAN · 2 weke gelede
Wil ek ook weet??? Is die Noordwes nie belangrik nie???? Landswye toer!!
Hier is te veel All Blacks in Bloemfontein wat die Bokke bangmaak
Waar gaan hulle in Kaapstad tuis?
sdp · 2 weke gelede
Ons ‘complexion’ dalk te veel
Beegee · 2 weke gelede
Wat is ‘n Sprinbok??( by die foto). Welgedaan Bokke
Rooibok · 2 weke gelede
As hulle wil he ek moet hulle sien moet hulle in Secunda kom draai
As hulle na secunda kom sal ek op n ander plek wees .wil hulle nie verniet sien nie .genoeg is genoeg.small things amuses small minds
Wys jou net wat gebeur as jy ‘n goeie afrigter het!
Ons het darem vir jou ‘n klomp ‘loosers’ in die verlede gehad. Politieke puppets sonder ‘n brein.
Heimlike Eier, die veroweraar van die magtige Japan in 2015?
Hou vas · 2 weke gelede
Voorspoed ons “springbokke” met daai gewaagde laaste skof. Hou net waardevolle items buite sig en bly op die bus.
Bokke Bo · 2 weke gelede
My hartjie eindelik bietjie seer omdat ek hul nie kan sien nie ‘n mens moet maar werk vir ‘n lewe ja nee kyk Boksburg sien hul ook nie. Bokke bo
Boksburg · 2 weke gelede
Bokke is te bank om boksburg toe te gaan. Toe Gerrie Coetzee in boksburg gebly het was hy swaargewig wereldkampioen maar net nr 3 op die ranglys in die lokale kroeg die copper tavern….
Is Langebaan ook deel van hul Kaapse-draai?
Pongola Kzn fan · 2 weke gelede
Wens hulle kon KZN om gekom het :-( ………
Hier so baie wat sal love om hulle te ontmoet ….
Maryke · 2 weke gelede
Hoekom nie die Oos Rand nie?
Is net plekke met die meeste supporters lol
Hoekom dan nie ook n draai maak hier in Los Angeles nie? Mos vele support hier ook gehad.
HM nog steeds beter as snor en toetstes.
Hoekom kom hulle nie Wesrand toe nie – net in die middestad van Johannesburg